**Eszteregnye Község Önkormányzata**

**T Á J É K O Z T A T Ó**

Eszteregnye Község Önkormányzata az Emberi Erőforrás Minisztériumával együttműködve kiírja a 2022. évre Bursa Hungarica Felsőoktatási Önkormányzat Ösztöndíjpályázatot felsőoktatási hallgatók számára:

A pályázatbeadáshoz a Bursa Hungarica Elektronikus Pályázatkezelési és Együttműködési Rendszerében (a továbbiakban: EPER-Bursa rendszer) egyszeri pályázói regisztráció szükséges, melynek elérése:

<https://bursa.emet.hu/paly/palybelep.aspx>

Azok a pályázók, akik a korábbi pályázati évben regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. Amennyiben jelszavukat elfelejtették, az *Elfelejtett jelszó* funkcióval kérhetnek új jelszót. A pályázói regisztrációt vagy a belépést követően lehetséges a pályázati adatok feltöltése a csatlakozott önkormányzatok pályázói részére. **A pályázati űrlapot minden évben újra fel kell tölteni, a feltöltést követően a pályázati űrlapot kinyomtatva és aláírva a települési önkormányzatnál kell benyújtaniuk a pályázóknak.**

A pályázat csak a pályázati kiírásban meghatározott csatolandó mellékletekkel együtt érvényes. A pályázati kiírásban meghatározott valamely melléklet hiányában a pályázat formai hibásnak minősül. A benyújtott pályázatok befogadását az önkormányzatnak az EPER-Bursa rendszerben igazolnia szükséges. A nem befogadott pályázatok a bírálatban nem vesznek részt.

**A pályázat rögzítésének és az önkormányzathoz történő benyújtásának határideje:**

**2021. november 5.**

**A pályázat kötelező mellékletei**:

**1./ Felsőoktatási intézmény által kitöltött eredeti hallgatói igazolás a 2021/2022. tanév első**

**félévéről**

1. a közös háztartásban élő tanuló, hallgató jogviszonyban álló testvér/hozzátartozó

jogviszony igazolása,

**2./ Igazolás a pályázó és a pályázóval egy háztartásban élők egy főre jutó havi nettó**

**jövedelméről igazolás** (a család egy főre jutó nettó jövedelme nem érheti el az 200.000.-Ft-ot )

amely:

* kérelem benyújtását megelőző **hónapról szóló** munkáltatói jövedelemigazolás
* gyermektartásdíj, családi pótlék szelvény,
* nyugdíj, nyugdíjszerű ellátásokról csekkszelvény
* vállalkozói jogviszony esetén a kérelem beadását megelőző évi adóbevallásról szóló NAV igazolás

**3./ A szociális rászorultság igazolására az alábbi irat:**

vagyonnyilatkozat

Eszteregnye, 2021. október 05.

 Eszteregnye Község Önkormányzata